
Kas yra biblistai ir kieno lėšomis jie 
susitvėrė 


Kunigai ir pasauliečiai įvairiose Lietu- 
vos vietose skundžiasi, kad pas juos daro 
sumišimus ir nuo tikro tikėjimo atitraukia 
vadinamieji šv. Rašto arba Biblijos tyri- 
nėtojai ir aiškintojai, arba biblistai. Jie yra 
dažnai iš lietuvių, o net ir iš katalikų tar- 
po, kurie pakliuvo kalvinų, liuterių ir 
įvairių protestantiškų agitatorių įtakon ir T 
parsidavė jiems kaip įrankiai, kad Katali- 
kų Bažnyčios valdžią niekintų, žemintų, o | 
vietoj to perdėtai aukštintų šv. Raštą. Šv. 
Raštas pagal jų pasakojimą esąs vienintelė 
taisyklė arba regula, kuri parodo, į ką tu- 
rime tikėti. Prieš jį nieko nereiškią nei Ka- 
talikų Bažnyčia, nei Bažnyčios Tėvai, nei 
katalikiška teologija. Šv. Raštas tai viena- 
tinė ištarmė, vienatinė apreiškimo tiesa ir 
šaltinis. 

Kaikurie iš jų prisipažįsta, kad už tokį 
aiškinimą jiems gerai apmoka ir kad tam 
tikslui milijonieriai sudėjo didelius pini- 

gus. Kai juos išsems, tai ir visa misija pa- 
sibaigs. 

Tuo tarpu jie šiek tiek kenkia Katalikų 
Bažnyčios veikimui ir nevienas lietuvis 
duodasi apgaunamas ir per tai atsitraukia 
nuo tikrojo V. Jėzaus mokslo ir tikybos, 
už kurią milijonai krikščionių liejo krau- 
ją ir gyvybę paaukojo, 

Biblizmas tai yra nesusipratimas, tikėjimo 
iškreipimas ir žmonių mulkinimas. Toki 
skelbėjai skaito save išmintingesniais už 
Bažnyčios Daktarus ir Tėvus, kuriuos 
Kristus pašaukė aiškinti šv. Raštą ir žmo- 
nes mokyti. Toki suvedžiotojai net drįsta 
jiems prikaišioti, kad gerai nesuprato šv. 
Rašto, o jie, mat, geriau suprantą. Visiems 
skaudu dėl to išklydimo, nes matome, kad 
per tai V. Dievo garbė mažinama, kad daug 
suklaidintų katalikų ima niekinti Jo tikrą- 
jį mokslą ir žūva. Kas turėtų duoti gyvybę 
ir amžiną laimę, tas atneša jiems prapultį ir 
mirtį. 

Iš daugelio vietų prašomi, kad tam da- 
lyke atsilieptume, rašome katal ikų 
mokslo tiesą apie šv. Rašto 
tyrinėjimą ir aiškinimą pa- 
gal Kristaus mokslą. 


Šv. Raštas nelengva suprasti, o kaiku- 
rios vietos stačiai reikalingos paaiškinimo 


Ką mums sako amžių patyrimas apie šv. 
Rašto tyrinėjimą ir skaitymą? — Tą, kad | 
šv. Rašto skaitymas yra geras ir naudingas. 
Bet sako taip pat, kad kartais yra blogas i 
ir kenksmingas. Dėl ko yra geras ir nau- i 
dingas? Nes iš kur tiek gero ir garbingo : 
yra Dievo Bažnyčioje? Iš šv. Rašto skai- 
tymo ir aiškinimo. Dėl ko kartais yra blo- 
gas ir labai kenksmingas? — Nes iš to įvai- 
rūs paklydimai, erezijos ir atskalos. Bet 
čia ne šv. Raštas kaltas, o tiktai blogas ir 
klaidingas jo aiškinimas. Kiek buvo ereti- 
kų iki šiolei, visi jie savo klaidas sėmė 
iš šv. Rašto, kurį arba blogai suprato, ar 
tyčiomis klaidingai aiškino, kad Žmonės su- 
klaidintų. Kas to priežastis? Ar turime šv. 
Raštą už tai kaltinti? Saugok Dieve! Ti- 
kime, kad jis yra parašytas gerai iš Šv. 
Dvasios įkvėpimo. Kas tada kaltas? — Šv. 
Petras tai paaiškina, kad tie kalti, kurie, 
būdami nemokyti ir mažos išmonės, iškraipo 
raštus savo pačių pražuvimui (2 Petr. 3, 16). 

Yra dar ir kita priežastis, kurią šv. Petras 

mini, kad daug daiktų šv. Rašte yra sun- 
ku suprasti. 

Dėl ko nevisi vienaip suprato šv. Pau- 
liaus laiškus? Tiktai dėl to, kad juose yra 
tamsių ir gilių minčių ir nuomonių, kurias 
sunku suprasti. Paduoda daug naujų ir 
aukštų mokslų mūsų protui apie Dievo ma- 
long, apie tikėjimą ir atlyginimą, apie Kris- 
taus dievystę, apie nuodėmę, apie išrink- 
tujų permatymą ir paskutiniuosius dalykus. 
Kas, pavyzdžiui, pats be tinkamo išaiški- 
nimo supras, ką šv. Jonas savo Evangelijos 
pradžioj rašo: Pradžioje buvo Žodis, o Žo- 
dis buvo pas Dievą, o Dievas buvo Žodis? | 
Tas jau turėtų sugėdinti užsispyrimą ir 
drąsumą bemokslių biblistų, kurie išdrįsta 
sakyti, kad šv. Raštas yra lengvas suprasti, 

Tiesa, yra šv. Rašte daug lengvų dalykų, 
bet paslapčių daug daugiau. Ir kas pasida- 
ro, kai šv. Raštas Pernelyg aukštinamas, o 
Bažnyčios neklaidingas mokymas visai pa- 
niekinamas? — Tada sunkesniąsias šv. Raš- 
to vietas vienas aiškina vienaip, kitas ki- 
taip, trečias dar kitaip. (Taip yra su pro- 
testantais ir biblistais). Iš to kyla abejo- 
jimai ir ginčai, Gali kilti ir kyla suklydi- 

mai ir barniai, piktžodžiavimai ir atskalos. 
Kas tą viską sutaikins? Kas nuspręs, kuri 
yra tikroji šv. Rašto prasmė? Kas pasakys, 
kuri yra tikras Kristaus mokslas? Gal šv. 
Raštas pats vienas tuos abejojimus išaiš- 
kins ir pašalins? Klausk negyvą raidę, duok 
jai klausimus. Ji neatsakys, nes ji negyva. 
Niekas kitas tų abejojimų neprašalins, kaip 
tik neklaidinga Bažnyčios valdžia ir auto- 
ritetas. Todėl šv. Augustinas sako: „Ne- 
tikėčiau net Evangelija, jei Kristaus Baž- 
nyčios valdžia ir autoritetas prie to ne- 
lenktų“. 

Apie tokius, kurie šv. Raštą išdidžiai ir 
nevertai nori tyrinėti, yra pasakyta: „Ne- 
duokite perlų šunims ir kiaulėms“. (Mat. 
7). Pariziejai klausė Dievo žodžių iš paties 
Jėzaus Kristaus lūpų. Bet ar suprato jų 
reikšmę? Ar neiškraipydavo jų ir ar ne- 
versdavo į blogą? Iš kur turėjo gauti pas- 
tiprinimo, šviesos ir gyvybės, iš ten plaukė 
jiems nuodai ir Dievo prakeikimas. Prieš 
tokius pasipūtusius žmones Dievas šv. Raš- 
to paslaptis pridengė, kad jųjų niekuomet 
nesuprastų. Taip yra su biblistais ir pro- 
testantais, kurie nepripažįsta Bažnyčios, 
kaip neklaidingos aiškintojos. 

Šv. Raštui be klaidos aiškinti neužtenka 


pažinti raides įr skyrius ir mokėti pa- 
skaityti! — kaip mano biblistai 


Čia ir yra eretikų išdidumas ir atkaklu- 
mas. Perskaitę keletą žodžių iš Biblijos, 
išmokę porą ar daugiau nuomonių atmin- 
tinai, jau mano, kad šv. Raštą kogeriau- 
siai supranta. Gal dar keletą žodžių iš žydų 
ar graikų kalbos išmoko, tai jau aukščiau 
save stato už visus Bažnyčios mokytojus, 
daktarus ir popiežius, 

Bet vienas dalykas yra skaityti, o kitas, 
ką skaitai, suprasti. Pažiūrėk į Apaštalų 
Darbų knygą (skyr. 8), tenai rasi aprašy- 
mą, kaip Kandakės. karalienės galiūnas skai 
tė kelyje šv. Raštą. Skaitė, o vienok nesu- 
prato, nors hebraiškai gerai mokėjo. Jis 
išpažino: O kaip gi aš galėčiau (suprasti), 
sako šv. Pilypui: jei niekas man nepaaiš- 
kina? O kai jam šv. Pilypas parodė ir iš- 
aiškino, tai tuomet suprato ir įtikėjo. 

Mokėjo ir Viešpaties mokiniai gerai žy- 
diškai, tačiau V, Jėzus aiškino jiems šv, 
Raštą. Ir tuomet tiktai suprato, kai jiems 
atidarė pajautimus, (Luk. 22). Skaito ir 
dabar žydai, o tačiau nesupranta, ką skai- 

to ir negali išaiškinti krikščionių tikėjimo. 
Skaito dabar eretikai ir tie įvairūs biblis- 
tai, o tačiau negali suprasti, kad vienas tė- 
ra tikras tikėjimas, viena tikra Bažnyčia, 
Ypač, juo daugiau škaito, juo toliau jie ski- 
riasi tarp savęs tikėjime, taip kad pas juos 
tiek įvairių tikėjimų, kiek yra ministerių 
ir pryčerių. 

Vokiečių kunigaikštis, protestantas, ieš- 
kojo savo rūmams pamokslininko. Įsakė 
apgarsinti laikraščiuose apie tai pridėda- 
mas, kad pats pirmiau išegzaminuos kandi- 
datus, tai yra tuos, kurie panorės užimti 
tą vietą. Atsišaukė trys pryčeriai ar pasto- 
riai. Kada pirmas atėjo, paklausė jį kuni- 
gaikštis: „Kiek yra sakramentų?“ Kandi- 
datas atsakė: „Du, t. y. Krikštas ir Dievo 
Žodis“. Kunigaikštis jam liepė išeiti ir 
pašaukė antrąjį. Tam davė tą patį klausimą. 
Tas atsakė: „Esą trys sakramentai, t. y. 
Krikštas, Dievo Žodis ir Viešpaties Vaka- 
rienė“. Kunigaikštis išprašė ir tą ir pašaukė 
trečiąjį. Kada ir tas tą patį klausimą gavo, 
atsakė: „Tiek yra sakramentų, kiek Jūsų 
Šviesybė įsakys“, Patenkintas tokiu atsaky- 
mu kunigaikštis tarė: „Tu gausi tą vietą, 
nes sugebėsi sutaikinti religiją su pasauli- 

nės valdžios pageidavimais. Su tavim nebus 
vargo“. Visi tie trys kandidatai į pamoksli- 
ninkus tyrinėjo šv. Raštą ir, gal būt, buvo 
igiję protestantų teologijos daktarų laips- 
nius. Ką gi jie išskaitė ir ištyrė? — Klai- 
das. Tikras tikėjimas negali mainytis pa- 
gal pasaulinių valdovų įsakymus. Jei jau 
matome, kad kokia religija maino savo 
mokslą, tai tuo pačiu pažįstame, kad reli- 
gija nėra tikra. 

Tokį savavališką šv. Rašto aiškinimą 
draudžia pats šv. Raštas. Kur taip parašy- 
ta? —Šv. Petro laiške (2 Petr. 1, 20 — 
21). Šv. Petras ten sako: Tai visupirma 
suprasdami, kad nė viena Rašto pranašys- 
tė neaiškinama savaip. Nes ne žmonių va- 
lia buvo mums atnešta kuomet nors pra- 
našystė; -bet šventosios Dvasios įkvėpti 
kalbėjo šventi Dievo žmonės. 


Ar gali kiekvienas pats sau pagal savo 
supratimą aiškinti šv. Raštą? 


Jau šv. Jeronimas, garsus šv. Rašto tyri- 
nėtojas, skundžiasi tuo atžvilgiu ant ere- 
tikų. Jis sako, kad jie žmonėms pataikau- 
ja, kiekvienam leidžia aiškinti šv. Raštą. 

v. Rašto mokslą savinasi: ir plepi boba, 
ir paikas senis, ir daugiakalbis makleris, 

ir visi drįsta plėšyti, mokyti, tyrinėti, aiš- 
kinti pirmiau negu patys išmoksta, 

Matote, kad jau tuomet, šv. Jeronimo lai- 
kais, (1500 metų atgal) buvo tokių tyrinė- 
tojų, kuriuos tas švfDaktaras peikia ir pa- 
smerkia. Iš tiesų, ne iš kur atsirado tiek 
atskalų ir klaidatikysčių, kaip iš to, kad 
kiekvienas pagal savo nuomonę šv. Raštą 
aiškina ir savo klaidų patvirtinimui suka. 

Prie ko veda asmeniškas Biblijos tyrinė- 
jimas, gal parodyti šitoks atsitikimas: 
Vienas žmogus pavogė kitam plosčių. Kuo- 
met jį patraukė atsakomybėn, taip save tei- 
sino: pasielgiau, rodos, pagal šv. Rašto 
mokslą. Nes Biblija mokina: Vienas turi 
nešti kito sunkumus (Gal. 6, 2). 


Bažnyčia šv. Raštą suprato toli'dar prieš 

biblistų atsiradimą. Tuščiai biblistai nie- 

kina tikruosius šv. Rašto aiškintojus — 
Bažnyčios Tėvus ir daktarus. 


Klauskime protestantus ir biblistus: Ar 
prieš juos Dievo Bažnyčia suprato šv. Raš- 
tą, ar nesuprato? Jei nesuprato, kur gi din- 
go ana Šv. Dvasia, kuri pagal Kristaus žo- 
džius turėjo pasilikti? Ar laukė iki ateis 
mūsų laikų tyrinėtojai (Liuteris, Kalvinas 
ir biblistai), o prieš tai Kristaus Bažnyčios 

nemokino? Ko gi tada mokino, iki atėjo 
šie tyrinėtojai? Kur pasidėjo Kristaus pri- 


Ką sako apie tai mūsų neišmintingi tyri- 
nėtojai? Sako jie, kad dabar Dievo Bažny- 
čia suprato, kas patinka Šv. Dvasiai ir per 
juos tą apreiškia. Sako, kad tai jų tie nau- 
ji šv. Rašto aiškinimai yra tikri, o ne tie, 
kuriuos Bažnyčia pirmiau paduodavo, 

Kaip tai? Tai tiktai dabar tie tyrinėto- 
jai Šv. Dvasią iš miego pažadino? O ką ji 
veikė pirmiau? Arba mokino tiesos iki šie 
tyrinėtojai atėjo, arba ne. Jei mokino tie- 
sos, tai ta tiesa buvo ir yra Dievo Bažny- 
čioje, o pas „tyrinėtojus“ klaida. Jei nemo- 
kino, tai kas ją mokino? Tai Bažnyčia būtų 
buvusi tamsybėse? Kokia tai klaidinga šne- 
ka! 


Šv. Raštui aiškinti Jėzus paskyrė vyskupus 
ir daktarus, bet ne biblistus 


Kristus pagal savo prižadėjimą paskyrė 

savo Bažnyčiai nuo žs pradžios ganyto- 
jusirdaktarus, kurie mums aiškina šv. 
Raštą. Tą tikime visi katalikai. Tai mo- 
kina mus apaštalas šv. Paulius: „Kurs nu- 
žengė, yra tas pats, kurs ir užžengė ant 
visų dangų, kad visa pripildytų. Jis tai vie- 
nus davė kaip apaštalus, kitus kaip prana- 
šus, kitus kaip evangelistus, o kitus kaip 
ganytojus ir mokytojus, daktarus dėl šven- 
tųjų ištobulinimo“ (Efez. 4, 10-11; Kor. 
12, 28). Turi čia aiškius žodžius, kad tuo- 
jau po į dangų įžengimo Kristus paskyrė 
Bažnyčiai ganytojus ir mokytojus arba dak- 
tarus, kurie mus mokina iki Viešpaties atė- 
jimo ir aiškina, kaip suprasti šv. Raštą. To- 
kiais Bažnyčios mokytojais ir šv. Rašto 
aiškintojais yra: Klemensas, šv. Petro mo- 
kinys, Irenėjus, Antanazas, Hilaras, Bazili- 
jus, Grigalius, Ambroziejus, Jeronimas, Au- 
gustinas, Chrizostomas ir daug kitų. 


Senieji Bažnyčios mokytojai buvo pilni 
išminties, mokslo ir šventumo, o 
biblistai juos niekina 


1. Žiūrėkime visų pirma į jų proto išsi- 

lavinimą, kaip giliai gie pažino šv. Raštą 


ir koki buvo iškalbūs. Kas gal susilyginti - 


su tais senais šv. Tėvais, kada jie ar tai 
raštus aiškina, ar su eretikais diskutuoja? 
Kas gali būti mokytesnio ir labiau įtiki- 
nančio? Visos jų knygos apie tai liudija. 
Nematyti juose užsispyrimo, nei išdidumo, 
kaip kad šių dienų biblistuose ar panašiuo- 
se šv. Rašto aiškintojuose. Nematyti, kad 
jie iš priešų juoktųsi, juos pašieptų, juos 
mindžiotų. Jiems svarbu viena tik, kad tie- 
są pamatytų ir pripažintų. Nuostabios jų 
žinios net pasauliniuose moksluose. Skai- 
tyk jų knygas, o turėsi su šv. Jeronimu 
pasakyti: „Nežinai, kuo labiau stebėtis, ar 
jų žinojimu pasaulinių mokslų ar šv. 
Rašto?“ Tam darbui jie visą savo gyvenimą 
pašventė, tame darbe paseno ir prie to darbo 
numirė. Taip mokėjo šv. Raštą, lyg 
būtų kito nieko nemokėję. Kas galėjo būti, 
ko toks šv. Jeronimas per 90 savo gyvenimo 
metų būtų neskaitęs? Lygiai Origenas, Eu- 
zebijus, Ambroziejus, Augustinas ir kiti. 
Tuomet tiktai nustojo mokytis, kai jų gy- 
venimas pasibaigė. 

Bet užteks kalbėti apie tai, kad tie Dak- 
tarai, be abejo, visus prašoko. Kalbėkimė 
apie tai, kad su jais niekas susilyginti ne- 
„gali. 

. 2. Žiūrėkime į jų gyvenimo šventumą ir 
dievotumą. Ar maža tas prisideda prie šv. 
Rašto supratimo? Išminties pradžia, tai 
Dievo baimė, sako šv. Raštas. Sūneli, toliau 
sako, geisdamas išminties, užlaikyk teisin- 
gumą, o Dievas duos tau ją. Apie mūsų 
Daktarų ir tėvų šventumą negalime abejo- 
ti, nes visas krikščioniškas pasaulis tą liu- 
dija. 

Dar daugiau. Pats Dievas dažnai įvairiais 
stebūklais jų šventumą patvirtino. Jei Kris- 
tus norėjo duoti savo Bažnyčiai Daktarus, 
tai kokius parinko? Tiktai tokius, kuriuos 
labiau mylėjo. Kitais žodžiais, tokius, ku- 
rie su Dievo Rašto paslapčių supratimu vie- 
nijo angelišką gyvenimą. Žinome, kad V. 
Dievas apreiškia savo prieteliams paslaptis: 
„Jus pavadinau prieteliais“, kalbėjo apašta- 
lams, „nes viską, ką girdėjau nuo savo Tė- 
vo, jums apreiškiau“. (Jon. 15). 

Yra žinoma, kad šv. Tėvai ir Daktarai 
daugiau savo malda ir dievobaimingumu iš- 
prašė iš Dievo išminties paslapčių pažinimo, 
ne kaip kiti dideliu protu ir darbštumu to 
pasiekė. Kas gali būti teisingesnio, kaip kad 
šventi dalykai būtų šventiems apreiškiami 
ir duodami? 

Turėtų tat susigėsti visokie biblistai ir 
kiti nepašaukti šv. Rašto aiškintojai, kurie 

niekina ir žemina Bažgyčios daktarus, pa- 
tys būdami nuodėmingi ir tamsūs! Aukš- 
čiau stato savo gramatiką, kurios nedabai- 
gė mokytis, ne kaip visų šv. Daktarų raš- 
tus. Kas galėjo lengviau suklysti? Ar tie 
vyrai su giliu mokslu, Štebūklais ir šventu 
gyvenimu, ar tie mūsų laikų tariamieji ty- 
rinėtojai? 


Bažnyčios mokslas yra aukštesnis už 
biblistus su jų šv. Raštu 


Visi pripažįstame, kad šv. Raštas yra 
Dievo žodis, Dievo apreiškimo šaltinis ir 
dėl to visokios pagarbos vertas. Tačiau vis 
dėlto Bažnyčios mokslas yra aukštesnis 
ir tai šiais atžvilgiais: 

1. Kristaus Bažnyčia yra 
pirmesnė negu šv. Raštas. Jau bu- 
vo Kristaus Bažnyčia įsteigta, jau Jo moks- 
las buvo visur skelbiamas, jau stabmel- 
džiai buvo jį priėmę daugybėje vietų, jau šv. 
kentėtojai už jį gyvybę buvo atidavę, o 
apaštalai ir evangelistai nieko nebuvo pa- 
rašę. O kai paskiau pradėjo rašyti, tai tam 
tiktai rašė, kad patvirtintų ir išaiškintų tą, 
ką pirmiau gyvu žodžiu buvo mokinę. 

2. Iš kur mes žinome, kad tos, o ne 

kitos knygos sdaro mūsų šv. Raštą? 
Kas jas surinko, kas sudėjo į šv. Raštą, 
kas mums užtikrino, kad tos tiktai kny- 
gos yra šv. Raštu, o ne kitos? Vienas pats 
šv. Raštas neduodažitsakymo į šituos abe- 
jojimus, bet tik Bažnyčios mokslas. Pir- 
maisiais krikščionybės amžiais buvo labai 
daug kitokių knygų panašių į šv. Raštą. 
Dėl ko ir tų knygų nepriskaitome prie šv. 
Rašto? Kas nusprendė, kad anos knygos 
nėra šv. Raštu? Tik Bažnyčios Tėvų moks- 
las — tradicija arba padavimas taip nu- 
sprendė ir taip po šiai dienai yra. Ne tik 
šių, bet ir daugelio kitų dalykų mes neži- 
notume, jei ne senas Tėvų mokslas (tra- 
dicija), kurį biblistai niekina ir atmeta, o 
perdėtai aukština vien tik šv. Raštą. Tuo 
jie griauna tikrosios Bažnyčios pamatus 
ir klaidina žmones. 


NIHIL OBSTAT 
Sacerd. J. Stakauskas M.l.C. 


censor librorum 
Marijampolė 
1936. I 6. 


«i IMPRIMATUR 
x Vilkaviškis, d. 7 mens. lanuar 1936 a. 
5 i + M. Reinys Eppus Coadiutor 


Marijonų spaustuvė Marijampolėje. 


